Dobrý večer bolí ma rameno.
Časom ma začalo bolieť rameno chodím cvičiť 6krat do týždňa zdviham dosť ťažké váhy môžem to mať presilene? Pociťujem pichanie pri zaťažení
Dobrý deň,
ďakujeme za prejavenú dôveru.
Jedným z najčastejších problémov, ktoré vznikajú pri cvičení s ťažkými závažiami sú preťaženie, zranenie, poškodenie, či deformácia ramenného kĺbu. Na prevenciu pred uvedenými ťažkosťami sa odporúča vykonať pred cvičením rozcvička, po cvičení strečing. Možná je potreba obmedzenia niektorých cvikov, preto Vám odporúčam obrátiť sa na certifikovaného trénera a v prípade potreby aj na fyzioterapeuta.
Pri silnej bolesti je možné na úľavu lokálne aplikovať krém alebo gél s protizápalovým účinkom. Vhodný je
gél Diclofenac
, ktorý patrí do skupiny liekov označovaných ako nesteroidové protizápalové liečivá (NSAIDs). Používa sa na lokálnu symptomatickú liečbu bolesti a zápalu pri poranení šliach, väzov, svalov a kĺbov ale aj pri miernej až strednej závažnej osteoartróze.
Ak vám viac vyhovuje krémová forma, vhodným je napríklad liek
Dolgit
. Účinnou zložkou je ibuprofén (taktiež NSAIDs). Po aplikácii na postihnuté miesto tlmí zápal, znižuje opuch a potláča bolesť. Oba uvedené lieky sa bez odporúčania lekára nemajú používať dlhšie ako 2 týždne.
Stabilitu a pevnosť kĺbov je možné podporiť výživovým doplnkom. Vhodný je napríklad
Complex 6 active
obsahujúci kombináciu glukozamín sulfátu, chondroitín sulfátu, ktoré sa prirodzene vyskytujú v kĺbovej chrupavke, metylsulfonylmetánu (MSM), hyaluronátu sodného, kolagénu typu II a vitamínu C, ktorý prispieva k správnej tvorbe kolagénu a k správnej funkcii chrupaviek, kostí a krvných ciev.
Ak sa ťažkosti nezlepšia, alebo sa pridružia iné príznaky, odporúčam odborné ortopedické vyšetrenie.
Prajem skorú úľavu od ťažkostí.
S pozdravom
PharmDr. Veronika Kiabová